Diari Oficial de la Generalitat Valenciana


Sumari del DOGV 6404, del 24-11-2010 (2010/11043)

Notificació de la sentència dictada en el judici ordinari número 1864/2008.
---------------------------------------------------------------------------

### Dades del document

Número de DOGV
:   6404

Data del DOGV
:   24-11-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/11645


Organisme emissor
:   Jutjat de Primera Instància Número 19 de València

Tipus de document
:   Edicte

Notificació de la sentència dictada en el judici ordinari número 1864/2008. [2010/11435]  
Procediment ordinari 001864/2008  
De: Manuel Rivera Sanz.  
Procurador: Raúl Vicente Bezjak.  
Contra: Fernando Navarro Gimeno, Concepción Blanco Coto, Inmaculada Remedios Navarro Blanco i Banco Popular-e, SA.  
Procuradors: Francisco Verdet Climent i Mª José Sanz Benlloch.  
En aquest procediment ordinari, seguit a instàncies de Manuel Rivera Sanz, contra Fernando Navarro Gimeno, Concepción Blanco Coto, Inmaculada Remedios Navarro Blanco i Banco Popular-e, SA, s'ha dictat la sentència, que té l'encapçalament i dispositiva, literalment, com es diu:  
«Sentència número 206  
València, 30 de setembre de 2009   
Jesús L. Rojo Olalla, magistrat jutge del Jutjat de Primera Instància número 19 de València, he vist aquestes actuacions de judici ordinari seguides davant d'aquest tribunal amb el número 1864/2008, a instàncies de Manuel Rivera Sanz, amb DNI 61567122G, representat pel procurador dels tribunals en la persona de Raúl Vicente Bezjak, i assistit pel lletrat en la persona d'Ignacio Lloret Gómez de Barreda; contra Concepción Blanco Coto, amb DNI 38010852W, que està representada pel procurador dels tribunals en la persona de Francisco Verdet Climent i assistida pel lletrat en la persona de Javier Forment Silla; contra l'entitat Banco Popular-e, SA, amb CIF K33639658, representada per la procuradora dels tribunals en la persona de María José Sanz Benlloch i assistida pel lletrat en la persona de José Javier Antón Gerona; contra Fernando Navarro Gimeno, amb DNI 08006335V, declarat en rebel·lia, citat a termini el 10 de febrer de 2009 a través de la seua filla, Inmaculada Navarro Blanco, al domicilio de Torrent, carrer del Romer, número 20, A, 1a; i contra Inmaculada Remedios Navarro Blanco, amb DNI 32050770W, declarada en rebel·lia, citada a termini de forma personal el dia 26 de gener de 2009 al domicili de Torrent, avinguda del País Valencià, número 117, 4t, 8a; s'hi exerceixen, de manera acumulada, una acció de protecció de la fe pública registral davant del creditor, una acció rescissòria de donació i compravenda per frau de creditors, i una acció de preferència de gravamen immobiliari.  
Dispositiva  
Estime de forma parcial la demanda interposada per Raúl Vicente Bezjak, procurador dels tribunals, que actua en nom i representació de Manuel Rivera Sanz, contra Fernando Navarro Gimeno, contra Concepción Blanco Coto, contra Inmaculada Remedios Navarro Blanco, i contra l'entitat Banco Popular-e, i:  
I. Declare que l'escriptura de liquidació de la societat de guanys atorgada pels codemandats Fernando Navarro Gimeno i Concepción Blanco Coto, en data 3 de desembre de 1987, davant del notari d'Alaquàs José Ramón Rius Mestre, ordre de protocol 1620, no es pot oposar a l'actor.  
II. Declare que el bé immoble embargat en les actuacions 489/2007 del Jutjat de Primera instància 5 de Torrent, bé inscrit al Registre de la Propietat de Torrent, 1, en el tom 2168, llibre 539, foli 32, amb número de finca registral 43.392, respon al deute contret per Fernando Navarro Gimeno amb l'actor i que és objecte de reclamació en el procés judicial esmentat.  
III. Absolc els demandats de la petició d'anotar l'embargament anterior al Registre de la Propietat esmentat, amb caràcter preferent a la hipoteca constituïda per Inmaculada Remedios Navarro Blanco a favor del Banco Popular-e, formalitzada mitjançant una escriptura atorgada en data 29 d'agost de 2008, davant del notari Joaquín Borrell García, ordre de protocol 2566.  
IV. Declare la falta de competència objectiva d'aquest Jutjat per a ordenar l'anotació de l'embargament efectuat en les actuacions 489/2007 del Jutjat de Primera Instància 5 de Torrent sobre la finca registral 43531.  
V. Declare la rescissió dels contractes de donació i venda autoritzats en data 29 d'agost de 2008 pel notari Joaquín Borrell García, ordre de protocol 2564 i 2565, respectivament, pels quals Concepción Blanco Coto dóna i ven, també de forma respectiva, cada una de les dues meitats indivises de l'immoble esmentat a Inmaculada Remedios Navarro Blanco, i declare que pertoca la cancel·lació dels assentaments registrals que han causat sobre la registral 43996.  
VI. Absolc l'entitat Banco Popular-e de la pretensió de declaració de nul·litat de l'escriptura de constitució de gravamen hipotecari constituït per la senyora Navarro Blanco sobre la finca registral 43016 a favor de la mercantil codemandada, autoritzada pel notari adés esmentat, en idèntica data, ordre de protocol 2566.  
VII. Condemne el senyor Navarro, la senyora Blanco Coto i la senyora Navarro Blanco a pagar les costes originades en la instància al senyor Rivera.  
VIII. I condemne l'actor a pagar les costes originades en la instància a l'entitat Banco Popular-e.  
Notifiqueu aquesta resolució a les parts i feu-los saber que no és ferma i que s'hi pot interposar un recurs d'apel·lació davant de l'Audiència Provincial de València, i que disposen amb aquest objecte del termini de cinc dies des que es reba la notificació. Les parts podran plantejar aquest recurs mitjançant un escrit de forma deguda adreçat al Jutjat, on es manifeste la preparació d'impugnació, amb la indicació expressa que es tracta d'aquesta resolució i dels pronunciaments que són objecte de recurs.  
Aquesta és la meua sentència, dictada en primera instància, que pronuncie, mane i firme; En done fe.  
Diligència de publicació: La sentència anterior ha sigut llegida pel mateix jutge que la subscriu, mentre celebrava audiència pública; jo, el secretari, en done fe».  
I atés que el demandat esmentat, Fernando Navarro Gimeno, està en parador desconegut, expedisc aquest edicte a fi que li valga de notificació de forma deguda.  
València, 13 d'octubre de 2010.- La secretària judicial: Marta Donet Casas.